31978L0633
L 206/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ОСМА ДИРЕКТИВА НА КОМИСИЯТА
от 15 юни 1978 година
относно установяване на общностни методи за анализ за целите на официалния контрол на храните за животни
(78/633/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 70/373/ЕИО от 20 юли 1970 г. относно въвеждането на общностни методи за вземане на проби и анализ за целите на официалния контрол на храните за животни (1), последно изменена с Акта за присъединяване, и по-специално член 2 от нея,
като има предвид, че посочената директива изисква официалният контрол на храните за животни да се извършва като се използват методи на Общността за вземане на проби и анализ за проверка спазването на изискванията, произтичащи от законовите, подзаконовите и административните разпоредби, отнасящи се до качеството и състава на храните за животни;
като има предвид, че с Директиви 71/250/ЕИО от 15 юни 1971 г. (2), 71/393/ЕИО от 18 ноември 1971 г. (3), 72/199/ЕИО от 27 април 1972 г. (4), 73/46/ЕИО от 5 декември 1972 г. (5), 74/203/ЕИО от 25 март 1974 г. (6), 75/84/ЕИО от 20 декември 1974 г. (7) и 76/372/ЕИО на Комисията от 1 март 1976 г. (8) вече са установени редица общностни методи за анализ; като има предвид, че напредъкът на работата оттогава подсказва, че е препоръчително да се приеме осма поредица от методи;
като има предвид, че предвидените в настоящата директива мерки са в съответствие със становището на Постоянния комитет по храните за животни,
ПРИЕ НАСТОЯЩАТА ДИРЕКТИВА:
Член 1
1. Държавите-членки изискват анализите за официалния контрол на храните за животни по отношение на съдържанието им на цинк бацитрацин, флавофосфолипол, желязо, мед, манган и цинк да се извършват в съответствие с методите, описани в приложението към настоящата директива.
2. Общите разпоредби, изложени в част 1 „Въведение“ на приложението към Първа директива 71/250/ЕИО, с изключение на частта, която разглежда приготвянето на пробата за анализ, се прилагат за методите, описани в приложението към настоящата директива.
Член 2
Държавите-членки приемат на 1 януари 1979 г. законовите, подзаконовите и административните разпоредби, необходими, за да се съобразят с настоящата директива. Те уведомяват незабавно Комисията за това.
Член 3
Адресати на настоящата директива са държавите-членки.
Съставено в Брюксел на 15 юни 1978 година.